Infografika - Nagħmlu lill-Ewropa aktar sikura: qsim ta' informazzjoni Ara l-infografika sħiħa Is-Sistema ta' Informazzjoni ta' Schengen qed tiġi msaħħa permezz ta' regoli aġġornati li ser jindirizzaw lakuni potenzjali fis-sistema u jintroduċu diversi bidliet essenzjali dwar it-tip ta' allerti li jiddaħħlu. Dan ser jikkontribwixxi għat-tisħiħ tal-ġlieda kontra t-terroriżmu u l-kriminalità serja, filwaqt li jiżgura livell għoli ta' sigurtà fl-UE kollha, u jgħin fil-ġestjoni tal-migrazzjoni. Illum il-Kunsill adotta tliet regolamenti dwar l-użu tas-Sistema ta' Informazzjoni ta' Schengen: fil-qasam tal-kooperazzjoni tal-pulizija u dik ġudizzjarja f'materji kriminali fil-qasam tal-verifiki fuq il-fruntieri għar-ritorn ta' ċittadini ta' pajjiżi terzi b'soġġorn illegali Is-Sistema ta' Informazzjoni ta' Schengen diġà kienet storja ta' suċċess fil-kooperazzjoni tal-UE dwar is-sigurtà. Ir-regoli aġġornati tas-SIS ser jippermettulna li saħansitra nibnu aktar fuq dan. Bl-introduzzjoni ta' kategoriji ġodda ta' allerti ser inkunu nistgħu nadattaw għall-ħtiġijiet li qed jinbidlu u nagħlqu l-lakuni. Herbert Kickl, Ministru għall-Intern tal-Awstrija Kategoriji ta' allerti L-abbozzi tar-regolamenti jintroduċu kategoriji addizzjonali ta' allerti fis-sistema: allerti maħruġa għall-fini ta' verifiki ta' inkjesta , pass intermedjarju bejn verifiki diskreti u verifiki speċifiċi, li jagħti lok għall-interrogazzjoni ta' individwi. allerti dwar persuni suspettati mhux magħrufa jew persuni mfittxija , li jipprevedu l-introduzzjoni fis-SIS ta' marki tas-swaba' jew marki tal-palma tal-id skoperti fix-xeni ta' delitti serji jew inċidenti terroristiċi u li huma kkunsidrati bħala li jappartjenu għal awtur ta' reat. allerti preventivi għal tfal li jinsabu f'riskju ta' ħtif mill-ġenituri tfal u persuni vulnerabbli li jeħtieġ li jinżammu milli jivvjaġġaw għall-protezzjoni tagħhom stess (pereżempju, fejn l-ivvjaġġar jista' jwassal għar-riskju ta' żwieġ sfurzat, mutilazzjoni ġenitali femminili, traffikar tal-bnedmin). allerti għall- fini ta' ritorn , allert fir-rigward ta' deċiżjonijiet ta' ritorn maħruġa lil ċittadini ta' pajjiżi terzi b'soġġorn illegali, li bihom jittejjeb l-iskambju ta' informazzjoni fir-rigward ta' deċiżjonijiet ta' ritorn. jespandu wkoll il-lista ta' oġġetti li għalihom jistgħu jinħarġu allerti, inkluż dokumenti foloz u oġġetti identifikabbli ta' valur għoli, kif ukoll tagħmir tal-IT. Barra minn hekk, issir obbligatorja l-introduzzjoni ta' allerti fis-SIS fir-rigward ta' projbizzjonijiet fuq id-dħul għal ċittadini ta' pajjiżi terzi Tipi ta' data Ir-regolamenti jintroduċu l-possibbiltà tal-użu ta' immaġnijiet tal-wiċċ għal skopijiet ta' identifikazzjoni, b'mod partikolari biex tiġi żgurata konsistenza fi proċeduri ta' kontrolli fuq il-fruntieri. Dan jippermetti wkoll l-inklużjoni ta' biex tiġi ffaċilitata l-identifikazzjoni tal-persuni neqsin f'każijiet fejn mhumiex disponibbli data tal-marki tas-swaba', ritratti jew immaġnijiet tal-wiċċ jew jekk dawn ma jkunux adatti għall-identifikazzjoni. Aċċess għad-data ser ikollha aċċess għal kull kategorija ta' data fis-SIS u ser tkun tista' tiskambja informazzjoni supplementari mal-Uffiċċji SIRENE tal-Istati Membri. Minbarra dan, l-istati membri għandhom jinfurmaw lill-Europol bi kwalunkwe hit meta persuna tkun imfittxija b'rabta ma' reat terroristiku. Dan għandu jippermetti liċ-Ċentru Ewropew għall-Ġlieda Kontra t-Terroriżmu tal-Europol jivverifika jekk ikunx hemm xi informazzjoni rilevanti addizzjonali disponibbli fil-bażijiet ta' data tal-Europol. Għall-finijiet stabbiliti fil-mandat tagħha, l- Aġenzija Ewropea għall-Gwardja tal-Fruntiera u tal-Kosta ser ikollha aċċess ukoll għall-kategoriji ta' allerti fis-SIS. Passi li jmiss Issa jenħtieġ li l-Kunsill u l-Parlament Ewropew jiffirmaw ir-regolamenti adottati. It-testi ffirmati mbagħad ser jiġu ppubblikati fil-Ġurnal Uffiċjali tal-UE u ser jidħlu fis-seħħ 20 jum wara. Madankollu, il-karatteristiċi l-ġodda tas-SIS ser ikunu kompletament operazzjonali biss f'data aktar 'il quddiem, ladarba l-prekondizzjonijiet tekniċi u legali kollha jkunu ntlaħqu. Kuntest Is-Sistema ta' Informazzjoni ta' Schengen hija l-aktar sistema tal-IT użata u l-aktar effiċjenti tal-UE fil-qasam tal-libertà, is-sigurtà u l-ġustizzja. Is-sistema fiha aktar minn 76 miljun allert. Fl-2017 l-istati membri aċċessaw is-sistema aktar minn 5.1 biljun darba, li wassal għal aktar minn 240 000 hit rigward allerti barranin (allerti maħruġa minn pajjiż ieħor). F'Diċembru 2016 il-Kummissjoni Ewropea ppreżentat pakkett leġislattiv biex is-SIS tittejjeb minn perspettiva teknika u biex tirreaġixxi għall-iżvilupp ta' ċerti forom ta' reati serji, inkluż it-terroriżmu. Regolament dwar l-istabbiliment, it-tħaddim u l-użu tas-Sistema ta' Informazzjoni ta' Schengen fil-qasam tal-kooperazzjoni tal-pulizija u l-kooperazzjoni ġudizzjarja f'materji kriminali Regolament dwar l-istabbiliment, it-tħaddim u l-użu tas-Sistema ta' Informazzjoni ta' Schengen fil-qasam tal-verifiki fuq il-fruntieri Regolament dwar l-użu tas-Sistema ta' Informazzjoni ta' Schengen għar-ritorn ta' ċittadini ta' pajjiżi terzi b'soġġorn illegali SIS II - statistika għall-2017 Tisħiħ tal-fruntieri esterni tal-UE Ara l-paġna tal-laqgħa